b'\n_START_ARTICLE_\nPictBridge\n_START_PARAGRAPH_\nPictBridge er en industristandard fra Camera & Imaging Products Association (Kamera og Billedbearbejdelse Produktsorganisation) (CIPA) til direkte printning. Det muligg\xc3\xb8r at man kan udskrive billeder direkte fra digitalkameraer til en printer uden at skulle forbinde kameraet til en computer._NEWLINE_PictBridge definerer et applicationslagsinterface der er overf\xc3\xb8rselsuafh\xc3\xa6ngig, hvilket giver store udvidelsesmuligheder for implementering af fremtidige fysiske interfaces. Den nye specifikation er oprindeligt udviklet til USB som en fysisk transport og billedoverf\xc3\xb8rselsprotokol til dataoverf\xc3\xb8rsel. Ved at tilslutte et PictBridge-klart digitalkamera til en PictBridge-klar printer med et enkelt kabel kan brugere nemt kontrollere printerindstillinger ved at bruge deres kamera og lave h\xc3\xb8jkvalitetsbilleder uden at bruge en PC._NEWLINE_PictBridge underst\xc3\xb8tter f\xc3\xb8lgende funktioner: Udskriv et billede vist p\xc3\xa5 et digitalt (stillbillede) kamera, udskrive to eller flere billeder valgt fra displayet p\xc3\xa5 det digitale kamera, automatisk udskrive billeder ved at bruge digital udskrivnings r\xc3\xa6kkef\xc3\xb8lgeformat specificationen (Engelsk: Digital Print Order Format specification), udskrive et index af alle billeder samt at udskrive alle billeder._NEWLINE_Af avancerede printfunktioner findes blandt andet: udskriv en del af et billede ved at specificere udskriftsomr\xc3\xa5det, udskriv flere kopier af et enkelt billede, udskriv billeder med datostempel, specificer den pr\xc3\xa6cise st\xc3\xb8rrelse af en udskrift._NEWLINE_Printerstatusinformationer vist p\xc3\xa5 digitalkameraet inkluderer: oprettelse af en forbindelse, udskriftsfejl, udskriftsforl\xc3\xb8b, slut p\xc3\xa5 udskriftsjob, kabel kan kobles fra uden risiko.'